**LEVELEZŐ TAGOZAT** – **Statisztika alapjai** (FGZ1202L)

**Tantárgyi tematika és félévi követelményrendszer**

**Féléves tematika:**

1. konzultáció: Tantárgyi program, követelményrendszer ismertetése. Bevezetés a leíró statisztika módszertanába. A tantárgy fogalma, helye a tudományok rendszerében. A statisztika alapfogalmi rendszere. A statisztikai munka szakaszai és tartalma. Statisztikai elemzési módszerek rendszerezése. Statisztikai sorok, táblák, a táblaszerkesztés szabályai, grafikus ábrázolás.
2. konzultáció: Viszonyszámok fogalma és rendszere. Számított középértékek, különös tekintettel a számtani átlagra. Helyzeti középértékek. Szóródási viszonyok módszertanának rendszerezése. Szórás, relatív szórás.
3. konzultáció: Zárthelyi dolgozat megírása. Gyakorisági sorok eloszlás-vizsgálata. Koncentráció-elemzés. Értékindexkör és indexei. Főátlagindexkör és indexei (standardizálás módszere).
4. konzultáció: Statisztikai módszerek Excel alkalmazása.

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

* *Egy zárthelyi dolgozat megírása*

***A félévközi ellenőrzések követelményei:***

* *A zárhelyi dolgozat értékelése alapján legalább 50%-os teljesítmény elérése. A zárthelyi dolgozat anyaga a konzultációkon elhangzottak, valamint a tantárgyleírásban megjelölt szakirodalom anyaga. A dolgozat 50% alatti teljesítése a tantárgy félévi érvénytelenségét vonja maga után.*

**Az érdemjegy kialakításának módja:**

*A félévi gyakorlati jegyet a zárthelyi dolgozat eredménye határozza meg. Amennyiben az összesített teljesítmény nem éri el az 50%-ot, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.*

Makszim Györgyné dr. Nagy Tímea

**adjunktus**

**2021. január 25.**